OzLabs/hebrew-wiki-articles huggingface dataset:
דירת שותפים

דירת שותפים היא דירה המושכרת לשוכרים אחדים, כך שבה לכל אחד מהם אזור משלו (בדרך כלל חדר משלו), וכולם חולקים שימוש בחלקים משותפים בדירה, כגון מטבח וחדרי שירותים.

דירת שותפים מקובלת באזורים שבהם יש ביקוש לדיור על ידי אנשים בודדים (להבדיל ממשפחות), שאינם זקוקים לדירה שלמה לעצמם או אינם מסוגלים לממן שכירת דירה שלמה. דוגמה לכך היא עיר אוניברסיטאית, שבה סטודנטים רבים מסתפקים בדירת שותפים. השוכרים בדירת שותפים הם לעיתים בעלי היכרות קודמת ולעיתים זרים זה לזה ורק הדירה המשותפת מאחדת ביניהם.

הצטרפות לדירת שותפים קיימת, שאחד השותפים פרש ממנה, מצריכה בדרך כלל הסכמה של בעל הדירה ושל השותפים שנותרו בדירה.

==בתרבות==
מחזות, סרטי קולנוע וסדרות טלוויזיה עוסקות במגורים בדירת שותפים, ובהם:
* הזוג המוזר – מחזה קומי משנת 1965 מאת המחזאי ניל סיימון, המתאר שני גברים גרושים שונים באופיים, פליקס אונגר, כתב חדשות נוירוטי בעל נטייה אובססיבית לסדר וניקיון, וחברו, כתב הספורט אוסקר מדיסון, הנאלצים לחלוק דירה משותפת בניו יורק. המחזה עובד גם לסרט קולנוע ולסדרת טלוויזיה.
* שלושה בדירה אחת – קומדיית מצבים אמריקאית פופולרית שנוצרה בשנים 1977–1984 על ידי ABC, ועוסקת בשתי נשים וגבר המתגוררים בדירת שותפים.
* פלורנטין – סדרת טלוויזיה ישראלית ששודרה בשנים 1997–2000 ובמרכזה שלוש דמויות המתגוררות בדירת שותפים בפלורנטין: תותי, צעירה תמימה וחובבת שוקו, איגי הומוסקסואל העובד כאופה, ושותפם החדש, תומר, סטודנט לקולנוע שעבר לתל אביב מירושלים ומתמודד במהלך הסדרה עם זהותו המינית כהומוסקסואל.
* ילדות סכסכניות – סדרת טלוויזיה ישראלית מסוגה דרמה קומית, שעלתה לשידור ב-24 באוקטובר 2021 ב-HOT, ובמרכזה ליהי, סטודנטית לרפואה לסבית בת 24, עוברת לגור בדירת שותפים עם לאה, סטודנטית לאופנה דתייה לשעבר בת 24.

==ראו גם==
* דיור שיתופי

==קישורים חיצוניים==
* [https://timeout.co.il/topic/דירת-שותפים/ דירת שותפים], באתר "Time Out"

קטגוריה:בית מגורים
קטגוריה:פעילות שיתופית
הייה סחפר

הֶייֶה סחפר (בהולנדית: Heije Schaper; 8 בספטמבר 1906 - 26 במאי 1996) היה לוטננט גנרל הולנדי אשר שימש כמפקד חיל האוויר המלכותי ההולנדי, ולאחר מכן שימש כיושב ראש מטה ההגנה המאוחד (מקביל לרמטכ"ל).

==ביוגרפיה==
סחפר נולד ביאורה ב-8 בספטמבר 1906. ב-1926 הוא החל ללמוד בבית הספר להכשרת ספנים בליידן, וב-1929 סיים את לימודיו והתגייס לצי ההולנדי המלכותי. הוא הצטרף לכוח הצוללות והוכשר כתצפיתן, ולאחר מכן הועבר לשירות התעופה הימי. הוא הוצב על הצוללת Hr.Ms. K XIV, וב-1934 נשלח עמה לאיי הודו המזרחיים ההולנדיים. הוא שימש כמדריך טייס במחנה ההולנדי בסורבאיה, וב-1937 חזר להולנד. ב-1940, בעקבות הקרב על הולנד, נמלט סחפר ללונדון והצטרף לטייסת ה-320 של חיל האוויר המלכותי, אשר הורכבה מגולים הולנדיים. הממשלה ההולנדית הגולה בחרה בו למשימת איסוף מידע בתוך הולנד הכבושה. ב-15 באוקטובר 1940 הוא נחת בהולנד, אולם יום קודם לכן נלכדו מספר אנשי מחתרת הולנדיים שהסגירו מידע שגרם לכך שהגרמנים המתינו לבואו. הגרמנים פתחו באש מיד כשסחפר ירד מהמטוס, אולם הוא הצליח לעלות עליו בחזרה ולהמריא לבריטניה יחד עם כל צוותו. על פעולה זו, העניקה לו וילהלמינה, מלכת הולנד, את עיטור המסדר הצבאי של וילם.

ב-30 במאי 1942 הופל מטוסו של סחפר ליד האי טרסחלינג במהלך הפצצה על ספינות גרמניות. הוא נלכד בידי הגרמנים והובל כשבוי מלחמה למחנה סטלאג לופט III. במחנה הוא חבר לקבוצת אסירים בהנהגת רוג'ר בושל שארגנה תוכנית בריחה המונית מהמחנה - אירוע עליו מבוסס הסרט "הבריחה הגדולה". הבריחה נכשלה, ומרבית האסירים, ובכללם סחפר, נתפסו ופוזרו בין מחנות אחרים. עם סיום המלחמה באירופה, סחפר שוחרר וחזר והצטרף לחיל האוויר ההולנדי. הוא מונה למפקד הטייסת ה-321 של חיל האוויר ההולנדי אשר לחמה בציילון כנגד האימפריה היפנית. עם זאת, עד שהגיע לשם כבר תמה המלחמה גם בחזית זו. ב-1946 הוא מונה למפקד שירות האוויר הימי בכל רחבי ממלכת ארצות השפלה.

ב-1954 הוא עבר רשמית לחיל האוויר המלכותי ההולנדי ומונה לסגן מפקד החיל. ב-1956 הוא מונה למפקד חיל האוויר. בתקופתו, הוחלפו המטוסים המיושנים של חיל האוויר ההולנדי במטוסים חדישים יותר. ב-1 בנובמבר 1957 הוא מונה ליושב ראש מטה ההגנה המאוחד (מקביל לרמטכ"ל). ב-10 במאי 1959 הוא סיים את תפקידו ועבר לשמש כמפקד חיל החימוש. בין 1966–1967 הוא שימש כמזכיר האווירייה של הממשלה. הוא פרש מהצבא ב-1976.

==קישורים חיצוניים==

* [http://resources.huygens.knaw.nl/bwn1880-2000/lemmata/bwn6/schaper הייה סחפר] באתר resources

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:אנשי צבא הולנדים במלחמת העולם השנייה
קטגוריה:גנרלים הולנדים
קטגוריה:טייסים במלחמת העולם השנייה
קטגוריה:הולנדים שנשבו במלחמת העולם השנייה
קטגוריה:מעוטרי צלב התעופה המצוינת
קטגוריה:הולנדים שנולדו ב-1906
קטגוריה:הולנדים שנפטרו ב-1996
הנק פרפר

הנרי הרמן לאורנס "הנק" פְּרֶפֶּר (בהולנדית: Henry Herman Laurens "Henk" Pröpper; 18 ביוני 1906 – 5 באפריל 1995) היה לוטננט אדמירל הולנדי אשר שימש כמפקד הצי המלכותי ההולנדי, ולאחר מכן שימש כיושב ראש מטה ההגנה המאוחד (מקביל לרמטכ"ל).

==ביוגרפיה==
פרפר נולד בזוטפן ב-18 ביוני 1906. הוא למד בבית הספר של הצי המלכותי ההולנדי, וב-1926 התגייס לצי המלכותי ההולנדי ונשלח לאיי הודו המזרחיים ההולנדיים. ב-1932 הוא חזר להולנד והשתתף בקורסים שונים של הצי. לאחר הקרב על הולנד ב-1940 הוא נמלט לבריטניה והתגייס לכוחות הממשלה ההולנדית הגולה. עד סוף המלחמה הוא השתתף במספר משימות בשירות הצי ההולנדי הגולה. בין היתר הוא שימש כמפקד הסיירת Hr.Ms. Soemba והשתתף עמה בקרב על אנציו ובפלישה לנורמנדי. לאחר המלחמה מונה פרפר לראש אגף החימוש של הצי. ב-1956 הוא מונה למפקד הצי ההולנדי. ב-10 במאי 1959 הוא מונה ליושב ראש מטה ההגנה המאוחד (מקביל לרמטכ"ל) וכיהן בתפקיד עד פרישתו מהצבא ב-10 במאי 1962.

==קישורים חיצוניים==

* [https://www.unithistories.com/officers/persons_dutch_navyJ.html אדמירלים הולנדים]
* [https://www.unithistories.com/officers/persons_dutch_army.html גנרלים הולנדים במלחמת העולם השנייה]

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:אנשי צבא הולנדים במלחמת העולם השנייה
קטגוריה:אדמירלים הולנדים
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1906
קטגוריה:הולנדים שנפטרו ב-1995
3Blue1Brown

3Blue1Brown הוא ערוץ יוטיוב העוסק במתמטיקה שנוצר ומנוהל על ידי גרנט סנדרסון. הערוץ מתמקד בהוראת מתמטיקה גבוהה מנקודת מבט ויזואלית, ובתהליך של גילוי ולמידה מבוססת חקר במתמטיקה. בערוץ מדבר סנדרסון על נושאים כמו אלגברה ליניארית, חשבון אינפיניטסימלי, הסתברות, רשתות עצביות מלאכותיות, השערת רימן, התמרת פורייה, קווטרניונים, טופולוגיה ועוד. נכון ליולי 2022, לערוץ למעלה מ־4.61 מיליון מנויים ו־292 מיליון צפיות.

== היסטוריה ==
=== גראנט סנדרסון ===
גראנט סנדרסון סיים את לימודיו באוניברסיטת סטנפורד ב־2015 עם תואר ראשון במתמטיקה. הוא עבד באקדמיית קהאן מ־2015 עד 2016 כחלק מתוכנית מלגות התוכן שלהם, והפיק סרטונים ומאמרים על חדו"א במספר משתנים. אחרי כן הוא התחיל להתמקד ב־3Blue1Brown. שם הערוץ וסמלילו מתבסס על עינו הימנית של סנדרסון, שמאופיינת בהטרוכרומיה גזרתית וצבעה 3/4 כחול ו-1/4 חום.

=== הערוץ ===
3Blue1Brown התחיל כפרויקט תכנות אישי בתחילת 2015. בראיון לפודקאסט של Showmakers, סנדרסון הסביר כי הוא רוצה לתרגל את כישורי התכנות שלו והחליט ליצור ספריית גרפיקה בפייתון, שהפכה בסופו של דבר לפרויקט המכונה "Manim" (קיצור של Mathematical Animation Engine, "מנוע אנימציות מתמטיות"). כדי ליצור מטרה לפרויקט, הוא החליט ליצור סרטון עם הספרייה ולהעלות אותו ליוטיוב. ב־4 במרץ 2015 הוא העלה את הסרטון הראשון שלו. הוא התחיל לפרסם סרטונים נוספים ולשפר את ספריית הגרפיקה.

הערוץ מיועד בעיקר לתלמידי תואר ראשון במתמטיקה ומעלה אך מתאים גם לסטודנטים למדעים מדויקים והנדסה. רוב הסרטונים אורכים בין 10 דקות לחצי שעה. בדרך כלל הסרטונים עומדים בפני עצמם ולא מסודרים בקורסים או במערכות לימודים.
עם זאת, הערוץ כולל מספר סדרות הרצאות המציגות תחום מתמטי מסוים בצורה סיסטמטית:
* "המהות של אלגברה ליניארית"
* "המהות של החדו"א"
* "משוואות דיפרנציאליות"
* "רשתות עצביות"
* "מתמטיקה בסגר" - סידרה הרצאות בשידור חי שנוצרה במהלך תחילת מגפת הקורונה המיועדות לתלמידים הלומדים מהבית. הסדרה אלמנטרית יחסית למקובל בערוץ ומיעדת לתלמידי תיכון ושנה א' באוניברסיטה. מכיוון שההרצאת בסדרה זאת נוצרו בשידור חי, רמת הגימור נמוכה מהרגיל. עיקר ההרצאות מרכבות מווידאו של כתיבה על דפים והסברים, כאשר האנימציות משולב רק במקטעים קצרים. בסדרה זו נראים פניו של סנדרסון - מה שאינו שגור בשאר סרטוניו. ההרצאות ארוכות מהרגיל בערוץ ואורכות כשעה.

הערוץ גם כולל מספר סרטונים העוסקים בייצור סרטונים מתמטיים.

== קישורים חיצוניים ==

* 

* [https://github.com/3b1b/manim ספריית Manim באתר "GitHub"] 
==הערות שוליים==

קטגוריה:דפים עם תרגומים שלא נסקרו
קטגוריה:ערוצי יוטיוב
קטגוריה:הוראת המתמטיקה
חיליס יוהאניס לה פבר דה מונטיני

חיליס יוהאניס לה פבר דה מונטיני (בהולנדית: Gillis Johannis le Fèvre de Montigny; 18 בדצמבר 1901 – 1 בינואר 1982) היה גנרל הולנדי אשר שימש כיושב ראש מטה ההגנה המאוחד (מקביל לרמטכ"ל) בשנים 1962–1965.

==ביוגרפיה==
מונטיני נולד באמסטרדם ב-18 בדצמבר 1901. במהלך הקרב על הולנד במלחמת העולם השנייה הוא שימש כראש מטה הדיוויזיה ה-4. לאחר המלחמה שימש כמפקד העתודה הלאומית ואז כמפקד זרוע היבשה. ב-10 במאי 1962 הוא מונה ליושב ראש מטה ההגנה המאוחד (מקביל לרמטכ"ל) ושימש בתפקיד עד פרישתו מהצבא ב-5 בפברואר 1965.

==קישורים חיצוניים==

* [https://www.grebbeberg.nl/index.php?page=verklaring-van-kapitein-g-j-le-fevre-de-montigny דיווח על חלקו במלחמת העולם השנייה]

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:אנשי צבא הולנדים במלחמת העולם השנייה
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1901
קטגוריה:הולנדים שנפטרו ב-1982
היין זילסטרה

היין פיטר זילסטרה (בהולנדית: Hein Pieter Zielstra; 8 בנובמבר 1908 – 29 באוקטובר 1985) היה לוטננט גנרל בחיל האוויר המלכותי ההולנדי.

30 בנובמבר 1961 מונה זילסטרה למפקד חיל האוויר ההולנדי וב-5 במאי 1965 הועבר לשמש כיושב ראש מטה ההגנה המאוחד (מקביל לרמטכ"ל) עד פרישתו מהצבא ב-30 בדצמבר 1968.

==קישורים חיצוניים==

* מידע באתר הצבא ההולנדי 

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:אנשי צבא הולנדים במלחמת העולם השנייה
קטגוריה:טייסים צבאיים
קטגוריה:הולנדים שנולדו ב-1908
קטגוריה:הולנדים שנפטרו ב-1985
אקסימר

אקסימר הוא דימר או מולקולה הטרודימרית קצרת-חיים שנוצרה משני מינים, שלפחות לאחד מהם יש קליפת ערכיות מלאה לגמרי באלקטרונים, כלומר, שהשלימו את כלל האוקטט (לדוגמה, גזים אצילים). במקרה זה, יצירת מולקולות אפשרית רק אם אטום כזה נמצא במצב עירור אלקטרוני. מולקולות שיש להן יותר משני מינים נקראות גם מולקולות אקסיפלקס. אקסימרים הם לרוב דו-אטומיים והם מורכבים משני אטומים או מולקולות שלא היו מתחברים אם שניהם היו במצב היסוד. חייו של אקסימר קצרים מאוד, בסדר גודל של ננו-שניות.

== ראו גם==
* מעבר אנרגיה בתהודה פלואורסצנטית

קטגוריה:פוטוכימיה
ניסאן ג'וק

ניסאן ג'וק היא מכונית קומפקטית במרכב קרוסאובר-קופה עם חמישה מקומות ישיבה המיוצרת על ידי חברת ניסאן משנת 2010.

== דור ראשון - 2010–2019 ==

בתערוכת הרכב בז'נבה במרץ 2009 הציגה ניסאן מכונית קונספט עם עיצוב ייחודי בשם "ניסאן קאזאנה"<ref></ref>, ובתערוכת ז'נבה ב-2010 נחשפה גרסת הייצור שלה עם עיצוב קרוסאובר-קופה ומאפיינים ייחודיים<ref></ref>.

הג'וק הגיעה לישראל בשנת 2010<ref></ref>.

היצע יחידות ההנעה כלל מנועי בנזין בנפחים של 1.5 ו-1.6 ליטר ועם הספקים של 94, 113, 117 ו-190 כוחות סוס, ומנועי דיזל בנפח של 1.5 ליטר המספק 110 כוחות סוס, לצד תיבת הילוכים ידנית ותיבה אוטומטית<ref></ref>.
דור ראשון - 2010–2020
ממדי הרכב קומפקטיים יחסית, עם אורך של 4,135 מ"מ, רוחב של 1,765 מ"מ, גובה של 1,565 מ"מ ובסיס גלגלים באורך של 2,530 מ"מ.

בתערוכת הרכב בז'נבה במרץ 2014 חשפה ניסאן את מתיחת הפנים של הג'וק<ref></ref>, במסגרתה הוחלפו בעיקר הפגושים והפנסים האחוריים והקדמיים, ומנוע ה-1.6 בנזים שסיפק 117 כ"ס, הוחלף במנוע חדש שפותח יחד עם חברת רנו, בנפח של 1.2 ליטר והספק של 115 כוחות סוס.

מתיחת הפנים הגיעה לישראל בפברואר 2015<ref></ref>.

== דור שני - 2020-הווה ==

ב-3 בספטמבר 2019 נחשף הדור השני של ניסאן ג'וק, שפותח על בסיס פלטפורמה משותפת של ניסאן-רנו המשמשת גם את רנו קליאו ורנו קפצ'ור, במרכב קרוסאובר קופה עם אלמנטים עיצוביים ייחודיים<ref></ref>.

הג'וק החדשה הגיעה לישראל ב-4 במרץ 2020<ref></ref>.

ממדי הדור החדש גדלו משמעותית, עם אורך של 4,210 מ"מ, רוחב של 1,800 מ"מ, גובה של 1,595 מ"מ ובסיס גלגלים של 2,636 מ"מ.

הג'וק משווק עם מנוע בנזין בנפח 1.0 ליטר, המספק 117 כוחות סוס המחליף את מנוע ה-1.6, ומשודך לתיבת הילוכים ידנית עם עם 6 הילוכים, ותיבה רובוטית דו-מצמדית עם 7 הילוכים.

בפברואר 2022 חשפה ניסאן יחידת הנעה היברידית לדגם<ref></ref>, הכוללת מנוע בנזין 1.6 ליטר עם הספק של 94 כוחות סוס, לצד מנוע עזר חשמלי המספק 49 כוחות סוס, המספקים שניהם 140 כוחות סוס לצד תיבת הילוכים אוטומטית ייחודית עם ארבעה הילוכים למנוע הבנזין ושני הילוכים למנוע החשמלי.

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
2022 07
ג'וק
קטגוריה:קרוסאובר
ארץ זיס

ארץ זיס או ארץ סוס (באנגלית: Suess Land) היא חצי אי, בארץ המלך כריסטיאן העשירי, באזור מזרח גרינלנד שבגרינלנד. מבחינה מנהלתית חצי האי ארץ זיסהוא חלק מהפארק הלאומי צפון מזרח גרינלנד.

== היסטוריה ==
=== מקור השם ===

שמו של חצי האי ניתן לו על ידי א. ג. נת'ורסט (A.G. Nathorst).

חצי האי נקרא על שם הגאולוג האוסטרי אדוארד סוס, בזמן המיזם שלו (בשנת 1899) לחיפוש אחר עקבות של משלחת אנדרה (Andrée expedition) האבודה. נת'ורסט תרגם בעבר ספר מאת אדוארד סוס לשוודית.

== גאוגרפיה ==

לארץ זיס שטח הררי, אלפיני. חצי האי ממוקם ממערב ליימר (אי), מדרום לארץ אנדריי, מצפון לארץ לייל, ומצפון-מזרח לגלטשרלנד.

ארץ זיס גובלת במערבה בפיורד קיירולף;

ארץ זיס גובלת בצפונה בפיורד קייזר פרנץ יוזף;

ארץ זיס גובלת בצפון-מזרח במצר אנטארקטיק;

ארץ זי גובלת בדרומה בפיורד קמפה ובפיורד דיקסון;

מצר יבשה צר, בדרום-מערב ארץ זיס מקשר את ארץ זיס לארץ גודאנת'.

בחצי האי ארץ זיס מצויים מספר קרחונים, ובהם:
* קרחון פולאך
* קרחון סונקלאר
* קרחון היסינגר

{|
|+
|מפת צפון מזרח גרינלנד
|}

קטגוריה:גרינלנד: גאוגרפיה
לאסלו קוזמה

לאסלו קוזמה (במקור קוהן (כהן), בהונגרית: Kozma László; 28 בנובמבר 1902, מישקולץ – 9 בנובמבר 1983, בודפשט) היה מהנדס חשמל יהודי-הונגרי, פרופסור באוניברסיטת בודפשט לטכנולוגיה ולכלכלה. הוא היה בין חלוצי המחשוב וקיבל על כך פרס של IEEE בשנת 1996.

== ביוגרפיה ==
לאסלו קוזמה נולד למשפחה יהודית במישקולץ. בשנת 1921 הוא לא הצליח להתקבל ללימודי הנדסה בבודפשט בגלל מגבלות שהוטלו על קבלת יהודים בשל החוק האנטישמי הנומרוס קלאוזוס. תקופה מסוימת הוא עבד כחשמלאי. בשנים 1925–1930 הוא למד באוניברסיטה טכנולוגית בברנו אותה סיים עם תואר בהנדסת חשמל. הוא התחל לעבוד בסניף של International Telephone & Telegraph באנטוורפן. הוא עסק בתחום טלפוניה. בשנת 1942 קוזמה חזר להונגריה. תחילה נלקח למחנות שרות העבודה (עבודות כפייה לגברים יהודים עבור הצבא ההונגרי) ובשנת 1944 קוזמה גורש למאוטהאוזן.

קוזמה חזר להונגריה באוגוסט 1945 במצב פיזי ירוד. הוא התקבל לעבודה בחברת חשמל מקומית כמהנדס חשמל. בשנת 1949 הוא נעצר על ידי השלטונות ונשפט ל-15 שנות מאסר משפט ראווה. הוא שוחרר בשנת 1954 תוך טיהור שמו וביטול כל האשמות. הוא התקבל לאוניברסיטת בודפשט לטכנולוגיה ולכלכלה, מונה לפרופסור ועבד בה עד לשנת 1972. בשנים 1960–1963 הוא היה דיקאן של פקולטה לחשמל.

בשנים 1955–1957 קוזמה הוביל בניית מחשב הונגרי ראשון MESZ–1. המחשב היה בעל יכולת תכנות והיה ציון דרך בפיתוח תעשיית המחשוב ההונגרית.

בשנת 1976 הוא התקבל כחבר מלא לאקדמיה ההונגרית למדעים (היה חבר בהתכתבות משנת 1961).

על הישגיו בתחום המדע וטכנולוגיה קוזמה קיבל פרס קושוט בשנת 1948 ופרסים הונגרים נוספים. בשנת 1996 הוענק לו פרס "חלוצי המחשב" של IEEE.

במהלך עבודתו באוניברסיטה הוא כתב מספר ספרים, לרבות ספר על טכנולוגיה חדשה עם אישטוואן ברטה.

==קישורים חיצוניים==

* [http://www.matud.iif.hu/2003-03.pdf ביוגרפיה] 

קטגוריה:מהנדסים יהודים הונגרים
קטגוריה:ניצולי השואה
קטגוריה:יהודים חברי האקדמיה ההונגרית למדעים
קטגוריה:יהודים זוכי פרס קושוט
קטגוריה:מישקולץ: אישים
קטגוריה:אישים במחנות שרות העבודה (הונגריה)
קטגוריה:אסירים במחנה הריכוז מאוטהאוזן
קטגוריה:הונגרים שנולדו ב-1902
קטגוריה:הונגרים שנפטרו ב-1983
עם חברים כאלה

עם חברים כאלה (בצרפתית: Le Bonheur des uns...) הוא סרט צרפתי בבימויו של דניאל כהן, שיצא לאקרנים ב-2020. זהו עיבוד קולנועי למחזהו "האי הצף" <ref></ref>.

== תמצית העלילה==
לאה, מארק, קארין ופרנסיס הם חברים ותיקים, רגילים לבלות בצוותא, כשכל אחד מהם מוצא את מקומו בחבורה. ההרמוניה נסדקת כשלאה, הדיסקרטית שבהם, כותבת רומן שהופך לרב מכר. במקום לשמוח בשמחתה, קנאות וחשבונות מהעבר צצים אל פני השטח וחושפים את הפן האנושי והשברירי כל כך של הרקמה האנושית.

== שחקנים==
* ברניס בז'ו: לאה
* ונסן קאסל: סימן
* פלורנס פורסטי: קארין
* פרנסואה דמיאנס: פרנסס
* דניאל כהן: פול, הממונה על לאה בחנות
* רומיין קוטארד: סילבן
* קונסטנס לאבה: סטפני, מזכירתו של מארק
* פרנסואה-אריק ז'נדרון: העורך
* ברונו גוארי: המלצר במסעדה
* ארתור:ליונל
* סטפאן מאנאס: תיירי
* אליס קרל: הלקוחה שקונה מעיל גשם
* הנרי פייט: אמן הבונסאי
* צ'רלי פוקה, אליקה דל סול ואלכס ויזורק: חברים של לאה

== קבלה==
===קופות===
הסרט יוצא ב-9 בספטמבר 2020 ב-465 בתי קולנוע, ורשם 19,482 צופים ביומו הראשון <ref></ref>.

לאחר סוף השבוע הראשון, הסרט צבר 77,339 צופים<ref></ref>. השבוע הראשון נסגר עם 95,111 צופים.

ירידה של 25.5% מציינת את השבוע השני בבתי הקולנוע עם 70,841 צופים<ref></ref> עם 165,952 צופים בשבועיים.

למרות שהוקרן ב-80 בתי קולנוע נוספים, סוף השבוע השלישי הסתמן בירידה נוספת של 29.6%, עם 49,867 צופים נוספים <ref></ref>.

היו כ-265,552 צופים מצטברים בסוף השבוע הרביעי<ref></ref>.

=== ביקורות ===
בצרפת, אתר Allociné חישב ממוצע של ביקורות עיתונות בציון של מתוך 11 ביקורות עיתונות<ref></ref>..

לדברי מתיאס פינגווילי מהאתר Ecran Large, " למרות התחלה מעט עצלנית ומאוד תיאטרלית, הקומדיה של דניאל כהן ממריאה בהדרגה, בזכות הגיבורה החביבה שלה וחבריה הגרוטסקים. הסרט בהחלט יגרום לכם לצחוק ובהחלט ישכנע את כל היוצרים המתהווים לחזור לכתוב..." <ref></ref>.

לדברי פאולין קנרדסון מהעיתון Le Parisien, " למרות צוות חמישה כוכבים - ברניס בז'ו, וינסנט קאסל, פלורנס פורסטי ופרנסואה דמיאנס - הסרט הצרפתי הקריקטורלי הזה ללא ניואנסים לא מצליח לשכנע. בושה.<ref></ref>

== קישורים חיצוניים ==

* 
* [https://www.cinema.co.il/event/עם-חברים-כאלה/ עם חברים כאלה], בסינמטק תל אביב
* 
* [https://www.seret.co.il/movies/s_movies.asp?MID=7192 עם חברים כאלה], באתר seret.co.il
* שי שגב, [https://g-rafa.co.il/lebonheurdesunsreview/ ביקורת סרט – “עם חברים כאלה”: האופי האנושי משעשע], באתר ג'ירפה, 25/03/2022
* [https://www.francophilesanonymes.com/le-bonheur-des-uns/ עם חברים כאלה (Le Bonheur des Uns) – סרטו של דניאל כהן - שיחה עם הבמאי], באתר פרנקופילים אנונימיים

== הערות שוליים ==

קטגוריה:סרטים בצרפתית
דבר של ערך

דבר של ערך (באנגלית: Something of Value) הוא סרט קולנוע אמריקאי מסוגת דרמה תקופתית משנת 1957 בבימויו של ריצ'רד ברוקס, עם רוק הדסון, סידני פואטייה ודנה ווינטר בתפקידים הראשיים.

התסריט של ריצ'רד ברוקס מבוסס על הרומן "דבר של ערך" מאת רוברט רוארק משנת 1955. העלילה מתרחשת בקניה בעת מרד מחתרת המאו מאו נגד השלטון הבריטי והחוואים הלבנים.

העלילה המרכזית היא על שני חברי ילדות - לבן ושחור, שגדלו יחד כילדים ונערים עד שבהגיעם לבגרות הפרידה ביניהם המלחמה וגרמה להם להיות אויבים עד הסוף הטראגי.

הצילומים נערכו בקניה בתקופה שהיה עדיין המרד של מחתרת המאו מאו באבטחה צמודה של הצבא הבריטי.

==תקציר העלילה==
פיטר מקנזי (רוק הדסון) הוא בנו של החוואי הנרי מקנזי (ולטר פיצג'רלד) והם גרים בחווה גדולה במזרח אפריקה הבריטית. יחד אתו מתגוררים בחווה אחותו אליזבת (ונדי הילר) ובעלה ג'ף ניוטון (רוברט ביטי) ושלושת ילדיהם. אמו של פיטר מתה בהיותו ילד והוא גדל בחברת קימאנו (סידני פואטייה) משבט הקיקויו והם היו חברים בנפש.

פיטר מאורס להולי (דנה ווינטר) שנמצאת בלונדון ללימודים באוניברסיטה.

בעת ציד של זברה מבקש קימאנו רובה מפיטר וג'ף סוטר לו ואומר כי הוא צריך להבין את מקומו וכי הוא אינו יכול לקבל נשק וצריך לציית להוראות הלבנים ללא עוררין. קימאנו הנעלב בורח, נפצע במלכודת ונאלץ לעלות על עץ להסתתרר מזאבים טלואים רעבים עד שפיטר מחלץ אותו.

אביו של קימאנו נכלא בגלל שהרג ולד שיצא מרחם אמו עם רגליים תחילה שלפי אמונת שבט הקיקויו זה שד שצריך לחסלו. קימאנו בורח להרים, עובר טקס השבעה (חתכים בזרוע ושתיית דם כבשה) ומצטרף למחתרת המאו מאו.

שנת 1952 - הולי חוזרת מלונדון ופורץ המרד נגד הבריטים. קימאנו נאלץ להשתתף בהתקפה על חוות מקנזי בה נרצחים ג'ף ניוטון ושני ילדיו ואשתו אליזבת נפצעת קשה וניצלת ברגע האחרון. פיטר והולי נישאים.

פיטר וחוואים אחרים מתגייסים לעזור לצבא במלחמתו נגד המורדים. החווה מותקפת שוב ואליזבת הנמצאת בהריון מפונה לניירובי ביחד עם הולי.

פיטר ועוזרו לאטלה (איוון דיקסון) מאמינים בדו-שיח עם המורדים. לעומת החוואי ג'ו מטסון (מייקל פאט) מאמין ביד קשה ללא פשרות. פיטר מעביר מסר לקימאנו כי ברצונו להיפגש אתו לשיחות. מטסון ואנשיו שומעים זאת ומכינים להם מלכודת. כשפיטר מגיע, פותחים מטסון ואנשיו באש והורגים את אשתו של קימאנו שמצליח לברוח עם בנו התינוק.

פיטר רודף אחריו ואומר לו כי שניהם הולכו שולל אך קימאנו לא מאמין לו ומתפתח ביניהם קרב אלים שבסופו נופל קימאנו לבור מלכודת עם גזעי במבוק מחודדים ונהרג. פיטר לוקח את התינוק לחווה בתקווה שיגדל עם בנה של אליזבת בעתיד יותר טוב.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוק הדסון
|פיטר מקנזי
|
|-
|סידני פואטייה
|קימאנו
|
|-
|דנה ווינטר
|הולי
|
|-
|ונדי הילר
|אליזבת ניוטון
|אחותו של פיטר
|-
|רוברט ביטי
|ג'ף ניוטון
|בעלה של אליזבת
|-
|ולטר פיצג'רלד
|הנרי מקנזי
|חוואי
|-
|מייקל פאט
|ג'ו מטסון
|חוואי
|-
|קן רנרד
|קג'רה
|אבא של קימני
|-
|חואנו הרננדז
|נג'וגו
|מנהיג מחתרת
|-
|ויליאם מרשל
|
|מנהיג המרד
|-
|איוון דיקסון
|לאטלה
|עוזר של פיטר
|}

==קישורים חיצוניים==

*[https://www.tcm.com/tcmdb/title/2060/something-of-value#overview דבר בעל ערך], באתר TCM
*[https://www.youtube.com/watch?v=Knd9RqvCLSs קדימון לדבר בעל ערך], באתר יוטיוב

קטגוריה:סרטי 1957
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי מטרו גולדווין מאייר
קטגוריה:סרטים מבוססי ספרים
קטגוריה:סרטים העוסקים בגזענות
קטגוריה:סרטי דרמה אמריקאיים
ישי וקנין

ישי וקנין (נולד ב-1970) הוא מנכ"ל משרד מבקר המדינה. וקנין הוא תת-אלוף במילואים בצה"ל המשמש ראש מטה עוצבת המפץ.

== ביוגרפיה ==
עם גיוסו לצה"ל בשנת 1988 שובץ וקנין בחטיבת גולני, ועבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש מפקד מחלקה ופלוגה ולקח חלק בלחימה בדרום לבנון. בשנים 2001–2003 שימש מפקד גדוד 450 והוביל אותו בין היתר במבצע חומת מגן. לאחר מכן שימש סגן מפקד החטיבה הצפונית ברצועת עזה וסגן מפקד המרכז לאימוני מפקדות בזרוע היבשה. בשנים 2012–2016 שימש ראש מחלקת הבקרה והמעקב ולאחר מכן פרש מצה"ל. בשנת 2019 מונה למנכ"ל משרד מבקר המדינה. בשירות המילואים משמש וקנין ראש מטה עוצבת המפץ.
== קישורים חיצוניים ==
* 

== הערות שוליים ==

קטגוריה:תתי-אלופים בצה"ל
קטגוריה:מפקדי גדודים בצה"ל
קטגוריה:מנכ"לים יוצאי שירות קבע בצה"ל
קטגוריה:ישראלים שנולדו ב-1970
גרנדה (כדורסל)

קרן מועדון הכדורסל גרנדה (בספרדית: Fundación Club Baloncesto Granada), הידוע גם בשם קוביראן גרנדה (Covirán Granada) מטעמי חסות, הוא מועדון כדורסל ספרדי מגרנדה, אנדלוסיה, המשחק בליגת העל הספרדית.

== היסטוריה ==
משחק בית של גרנדה בעונתה הראשונה
Fundación CBG נוסדה בשנת 2006 כישות הקשורה ל-CB Granada, במטרה לקדם כדורסל ופעילויות אחרות ללא מטרות רווח במחוז גרנדה.

בשנת 2012, לאחר פירוק המועדון, החליטה הקרן להקים קבוצת כדורסל בכירה שתוכל להחליף את המועדון שפורק. כבר בעונתה הראשונה עלתה הקבוצה לליגת ה-EBA, הליגה הרביעית במבנה ליגות הכדורסל בספרד, לאחר שסיים כסגנית אלופת הבית האנדלוסי של הפרימרה דיויסיון.

שנתיים לאחר מכן, ב-2015, העפילה גרנדה לשלב הסופי של ה-EBA, זכתה בבית שלה באלבסטה ועלתה ל-LEB Plata, הליגה השלישית בכדורסל הספרדי.

ב-21 בינואר 2017, זכתה גרנדה בתואר הראשון שלה לאחר שניצחה את לוסנטום 80–74 בגביע ה-LEB Plata, אך נכשלה בניסיון לעלות ל-LEB Oro לאחר שהפסידה בחצי גמר הפלייאוף.

גרנדה שמרה על גביע ה-LEB Plata ב-28 בינואר 2018 על ידי ניצחון 71–63 לאחר הארכה על לה רודה ועלתה ל-LEB Oro ב-14 באפריל 2018 בפמפלונה לאחר שזכתה ב-LEB Plata.
{| class="wikitable" style="text-align:center"
!עונה
!רמה
!ליגה
!מקום
!נ'–ה'
! colspan="2" |גביע
|-
| bgcolor="#efefef" | 2012–13
| 5
| align="left" |פרימרה דיויסיון
| bgcolor="#BBF3BB" | 2
| 12–7
| colspan="2" |
|-
| bgcolor="#efefef" | 2013–14
| 4
| align="left" | Liga EBA
|4
| 16–6
| colspan="2" |
|-
| bgcolor="#efefef" | 2014–15
| 4
| align="left" | Liga EBA
| bgcolor="#BBF3BB" |3
| 22–7
| colspan="2" |
|-
| bgcolor="#efefef" | 2015–16
| 3
| align="left" |LEB Plata
| 8
| 15–13
| colspan="2" |
|-
| bgcolor="#efefef" | 2016–17
| 3
| align="left" |LEB Plata
|4
| 25–13
| align="left" |גביע ה-LEB Plata
| bgcolor="gold" |זכייה
|-
| bgcolor="#efefef" | 2017–18
| 3
| align="left" |LEB Plata
| bgcolor="#BBF3BB" | 1
| 23–7
| align="left" |גביע ה-LEB Plata
| bgcolor="gold" |זכייה
|-
| bgcolor="#efefef" | 2018–19
| 2
| align="left" | LEB Oro
| 8
| 22–17
| colspan="2" |
|-
| bgcolor="#efefef" | 2019–20
| 2
| align="left" | LEB Oro
| 13
| 9–15
| colspan="2" |
|-
|2020–21
|2
|LEB Oro
|2
|25–11
| colspan="2" |
|-
|2021–22
|2
|LEB Oro
| bgcolor="#BBF3BB" | 1
|26–8
| colspan="2" |
|-
|}

== תארים ==
* LEB Plata:
** זכיות (1): 2018
* גביע ה-LEB Plata:
** זכיות (2): 2017, 2018
* LEB Oro:
** זכיות (1): 2022
** סגנויות (1): 2021
* גביע נסיכת אסטוריאס:
** סגנויות (1): 2022

== קישורים חיצוניים ==

* 

== הערות שוליים ==

קטגוריה:גרנדה (ספרד): ספורט
קטגוריה:קבוצות כדורסל ספרדיות
קטגוריה:אנדלוסיה: ספורט
השושלת הדנישמנדית

קבר דנישמנד גאזי בניקסר
השושלת הדָנִישְׁמֵנְדִית (בטורקית: Dânişmendliler; בפרסית: دودمان دانشمند) הייתה שושלת טורקית ששלטה במרכז אנטוליה בשנים 1075–1178, לצד השושלת הסלג'וקית ותוך מאבקים עמה. בירת אזור השליטה שלה הייתה תחילה בעיר אמסיה ולאחר מכן הועברה לעיר ניקסר ולאחר מכן לסיוואס. בשיאה, בראשית המאה ה-12, השתרע אזור השליטה של השושלת מאנקרה בצפון-מערב ועד מלטיה בדרום-מזרח. לאורך קיומה בלמה השושלת הדנישמנדית את התקדמות מסעי הצלב. מייסד השושלת היה דנישמנד גאזי (בפרסית: دانشمند غازی), שמשמעות שמו או כינויו "דנישמנד" היא "מדען". עד 1134 נשאו ראשי השושלת בתואר ביי ולאחר מכן נטלו את התואר "מליק" (מלך).

== היסטוריה ==
לאחר קרב מנזיקרט (1071) השתלטה השושלת הסלג'וקית על מרכז אנטוליה, כאשר היא יורשת את שלטי האימפריה הביזנטית. לאחר מותו של השליט הסלג'וקי סולימאן בן קוטלמיש ב-1086, פרצה מלחמת-אחים בין יורשיו, אותה ניצל דנישמנד גאזי על מנת להרחיב את בסיס השליטה שלו ולייסד שושלת עצמאית. עלילותיו מסופרות באפוס מן המאה ה-13 (בטורקית: Danişmendname), שקשה לקבלו כמקור היסטורי אמין. מקורו ומקורו כוחו של גאזי נתונים במחלוקת בין חוקרי התקופה. החל ממסע הצלב הראשון ב-1096 החלו כוחות אירופאים לחדור לאנטוליה במסגרת מסעי הצלב, על מנת להגיע לארץ הקודש. חלק ניכר מנתיבי התנועה ההכרחיים של הצלבנים עברו דרך אזורי שליטה דנישמנדים, אשר ביקשו למנוע חדירה לשטחיהם.

ב-1100 לכד גאזי גומושטיגין, שליטה השני של השושלת, את בוהמון הראשון, אשר שהה בשבי הדנישמנדים שלוש שנים עד שנפדה. בהמשך שיתף גאזי פעולה עם הסלג'וקים על מנת להכשיל את מסע הצלב של 1101.

בנו, אמיר גאזי, פלש לממלכת קיליקיה הארמנית, שגבלה בשטחי הדנישמנדים בדרום-מזרח. בוהמון השני, נסיך אנטיוכיה הצלבני, שיצא לעזרת הארמנים מקיליקיה, כמו גם על מנת להבטיח את הציר בין אנטוליה לבין ארץ הקודש, נהרג בקרב עם הדנישמנדים ב-1030. זמן קצר לפני מותו ב-1034 נטל לעצמו אמיר גאזי את הכינו מליק.

בנו, מליק מהמד גאזי לא היה איש קרבות באביו וסבו, ועסק במפעלי בניה בעיר קייסרי אותה הקים למעשה מחדש. לאחר מותו התפצלו שטחי הדנישמנדים לצפון, שמרכזו בסיווס, בשליטת אחיו יאגיבסן ולדרום, בשמרכזו במלטיה, בשליטת אחיו אי אל-דלב. עם זאת, בנו של מהמד גאזי, מליק זונון, ביקש אף הוא לשלוט בממלכה מקייסרי. שני דודיו התנגדו למהלך, פלשו לעיר וגירשו את זונון, שמצא מפלט אצל השליט הסלג'וקי. ב-1172 הצליח זונון לכבוש את סיווס בסיוע צבא ששלח לו נור א-דין. עם זאת, לאחר מותו של נור א-דין ב-1174 חזר צבאו לסוריה וזונון לא הצליח להחזיק בשאריות הממלכה הצפונית, שסופחה לסולטנות רום. זונון מצא מפלט בחצר הביזנטית. עד 1178 כבשו הסלג'וקים את כל שטחי הדנישמנדים, כולל מלטיה בדרום, וסיפחו את כל שטחיה לסולטנות.

== לקריאה נוספת ==
<div class="mw-content-ltr">
* Clifford Edmund Bosworth, The New Islamic Dynasties: A Chronological and Genealogical Manual, Edinburgh University Press (2004). 
</div>

== קישורים חיצוניים ==
* [https://whc.unesco.org/en/tentativelists/6344/ Early Period of Anatolian Turkish Heritage: Niksar, The Capital of Danishmend Dynasty]
* 

קטגוריה:שבטים טורקיים
קטגוריה:מדינות טורקיות לשעבר
דנישמנדית
אהרן בידרמן

הרב אהרן בידרמן (נולד בי"ג באב ה'תשי"ח, יולי 1958) הוא האדמו"ר מלעלוב בבית שמש, לו החצר הגדולה ביותר מבין שאר חצרות בית לעלוב.

==קורות חיים==
נולד כבן שני לרבי שמעון נתן נטע בידרמן (השני), גדל והתחנך אצל סבו הרב משה מרדכי בידרמן מלעלוב. נישא לנכדת האדמו"ר רבי יעקב הלברשטאם מטשאקווא, ולאחר נישואיו התגורר בארצות הברית.

כיהן כרב חסידי לעלוב בארצות הברית.

לאחר פטירתו הפתאומית של אביו, בליל יום הכיפורים התש"ע, הוכתרו שלושת בניו לאדמו"רים. הרב אהרן הוכתר לאדמו"ר מלעלוב בבית שמש, ומרבית חסידי אביו קיבלו את הנהגתו.

לחצר בראשותו מוסדות חינוך בבית שמש, תלמוד תורה וישיבה קטנה. חסידיו הקימו בתי כנסיות בערים נוספות, כמו בבני ברק ובצפת.

==הנהגות==
נוהג לעלות עם קהל חסידיו לחג ראש השנה בירושלים, על פי מנהג אביו וזקניו לשהות בירושלים בימי ראש השנה. בשבת פרשת בהעלותך הוא נוהג לשהות עם חסידיו במירון, לשבת התאחדות שנתית.

==קישורים חיצוניים==
* 

==הערות שוליים==

קטגוריה:ישראלים שנולדו ב-1958
קטגוריה:אדמו"רי לעלוב
קטגוריה:בית שמש: אדמו"רים
ישעיה יוסף פונטרימולי

חתימת ידו של הרב ישעיה יוסף פונטרימולי (איזמיר תרכ"ז)
רבי ישעיה יוסף פונטרימולי, המכונה בכור (תקפ"ב - כ"ד באב תר"ל, 1822 - 21 באוגוסט 1870) היה רב, פרשן, דיין ור"מ באזמיר ומחבר ספר פנים במשפט.

== קורות חייו ==
נולד באזמיר ללאה, בתו של רבי יהושע אברהם קריספין, רבה של איזמיר ולרבי חיים בנימין פונטרימולי, מחבר ספר פתח הדביר והיה בנו הבכור. למד את תורתו מפי רבי משה חודארה. לימד תלמידים רבים ועשה "מגדיים תיישים"<ref name=":0">אברהם את ידו, דף לד עמוד ב'</ref>. כיהן כדיין יחד עם הרב אברהם פאלאג'י. היה ידוע כעניו גדול, שהיה שותק רוב ימיו, ואיש מעולם לא שמע אותו מדבר בקול רם, והדבר נראה גם בכתביו:

מסופר עליו שהיה בקי גדול בדברי הגמרא והפוסקים עד שידע את ספר הטור ואפילו את ספר אורים ותומים, בעל פה. אביו, בעודו כותב את ספרו הנחשב פתח הדביר היה נושא ונותן עמו "על כל אות ואות", וכך גם בדינים קשים שהגיעו לפתחו היה מתייעץ תמיד עם בנו<ref name=":0" />.

נפטר בכ"ד באב ה'תר"ל (1870), חודש לאחר אחיו, רבי רפאל חייא פונטרימולי ובחיי אביו. רבי אברהם פאלאג'י הספידו באזמיר בק"ק צונצין מחזיקי תורה בשבת השבעה שלו וכתב עליו<ref>אברהם את ידו, דרוש ו' להספד</ref>:

== משפחתו ==
אשתו לונה, הייתה בתו של הגביר הרב רפאל אברהם ליאון (תקס"ד-תרמ"ג), מציג הולנד באיזמיר ולאחר מכן בחיפה.

בנותיו:

בכורה ג'ויה (נפטרה בשנת תרע"ו), נישאה לדודה, אח אביה, הרב שמואל רחמים פונטרימולי.

אסטריאה (נפטרה בשנת תרע"ד), נישאה לגביר, ראש החברא קדישא באיזמיר, ניסים חיים אברהם די ג'אביש.

== חיבוריו ==
שער ספר פנים במשפט, אזמיר תרל"ג
חיבר כמה ספרים אך רק שניים הגיעו לידינו:
* ספר פנים במשפט (אזמיר תרל"ג; ירושלים תשמ"ב) העוסק בחידושי הלכות וביאורים על טור ושולחן ערוך בחלק חשן משפט. לספר הקדמה מאת אבי המחבר.
* פני יוסף (איזמיר, תר"מ) - דרושים וחידושים על התורה וההפטרות.
* ספר מלאכת המלך על הרמב"ם.
* שיטה על מסכת כתובות.
* שו"ת משיב נפשי.

== לקריאה נוספת ==
* רבי אברהם פאלאג'י, אברהם את ידו, דרוש ו' להספד
* אסופה,תשס"ב, עמוד 116

== קישורים חיצוניים ==

* 
* 
* 
* 

== הערות שוליים ==

קטגוריה:רבנים: אחרונים
קטגוריה:איזמיר: רבנים
קטגוריה:פרשני השולחן ערוך
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:מחברי ספרי דרוש
קטגוריה:מחברי ספרי שו"ת
קטגוריה:פרשני הרמב"ם
קטגוריה:פרשני התלמוד
יחסי טורקיה–מיאנמר

יחסי טורקיה–מיאנמר הם יחסי החוץ בין הרפובליקה הטורקית לרפובליקה של איחוד מיאנמר. לטורקיה יש שגרירות בנייפידאו, בירת מיאנמר, ומיאנמר מיוצגת בטורקיה על ידי שגריר שאינו תושב מקהיר, בירת מצרים<ref></ref>.

==יחסים דיפלומטיים==
היחסים בין טורקיה לבורמה היו מתוחים בגלל תמיכתה של טורקיה בקוומינטנג בטאיוואן. לבורמה היו יחסים עוינים עם טאיוואן ואף יירטה מטוס מטען מטאיוואן ששוגר לשטחה מה שהביא לאספקת נשק טורקי ואמריקאי לקוומינטנג. הדבר גרם למשבר דיפלומטי חדש בין טורקיה לבורמה. היחסים השתפרו לאחר מכן והיו ידידותיים.

היחסים הפכו מתוחים מאוד בשנת 1988 לאחר הדיכוי האלים מאוד של הטטמדאו (צבא מיאנמר) נגד מפגינים אזרחיים שלווים. אונג סן סו צ'י זכתה להערצה ואהדה בטורקיה כתוצאה ממעשיו של טטמדאו. טורקיה השעתה לאחר מכן את תוכניות הסיוע שלה למיאנמר למעט סיוע הומניטרי. טורקיה מתחה ביקורת רבה על מעצר הבית של אונג סן סו צ'י ושיתפה פעולה עם שרת החוץ של ארצות הברית מדלן אולברייט, שהתעניינה באופן אישי בשלומה.

==יחסים כלכליים==
* נפח הסחר בין שתי המדינות היה 38.7 מיליון דולר בשנת 2018 (יצוא/יבוא טורקי: 30.7/30.8 מיליון דולר)<ref></ref>.

==ראו גם==
* יחסי החוץ של טורקיה

==הערות שוליים==
יספר לינדסטרום

יספר גראנגה לינדסטרום (בדנית: Jesper Grænge Lindstrøm; נולד ב-29 בפברואר 2000), הידוע בכינויו יספר, הוא כדורגלן דני המשחק בעמדת הקשר באברטון ובנבחרת דנמרק.

== קריירת מועדונים ==
לינדסטרום החל את הקריירה שלו ב-Tåstrup B.70 בגיל שלוש, קרוב למקום מגוריו. כשהוריו התגרשו, הוא עבר לברונדבי עם אמו כילד בן שש, והחל לשחק ב-BSI. הוא שיחק שם רק שישה חודשים, והצטרף ל-Valensbæk IF. בגיל 13 הצטרף לאקדמיה של ברונדבי.<ref></ref>

באוגוסט 2018 הוא חתם על חוזה לשלוש שנים במועדון. הוא ערך את הופעת הבכורה שלו בקבוצה הבוגרת, בגיל 18 בניצחון 4–1 על BK Marienlyst במסגרת הגביע הדני ב -22 בנובמבר 2018.

לינדסטרום עשה את פריצת הדרך שלו בקבוצה הראשונה בעונת 2019/2020, וערך את הופעת הבכורה שלו בליגה הדנית ב-14 ביולי 2019 בניצחון 0–3 על סילקבורג. ב-28 ביולי כבש שער בכורה בניצחון 2–3 על אודנסה בולקלוב. הוא סיים את עונתו הראשונה בקבוצה הבוגרת עם 33 הופעות בהן כבש חמישה שערים.

ב-11 ביולי 2021 חתם באיינטרכט פרנקפורט בחוזה לחמש שנים. הוא ערך את הופעת הבכורה שלו ב-8 באוגוסט בהפסד 2–0 בגביע הגרמני לוולדהוף מנהיים מהליגה השלישית. שישה ימים לאחר מכן ערך את הופעת הבכורה בבונדסליגה, בהפסד 5–2 לבורוסיה דורטמונד. ב-21 בנובמבר כבש לינדסטרום את השער הראשון שלו עבור איינטרכט פרנקפורט בניצחון 0–2 על פרייבורג. בעונת 2021/2022 זכה עם הקבוצה בליגה האירופית.

ב-29 באוגוסט 2023 חתם לחמש שנים בנאפולי. ב-2 בספטמבר ערך את הופעתו הבכורה בהפסד 2-1 ללאציו. 

ב-26 ביולי 2024 הושאל לאברטון לעונה אחת.

== נבחרת דנמרק ==
לינדסטרום ערך את הופעת הבכורה שלו בנחרת דנמרק עד גיל 21 ב-9 באוקטובר 2020, בניצחון 1–3 על מלטה, והבקיע את שערו הראשון בדקות האחרונות של המשחק. הוא גם נכלל בסגל הנבחרת לאליפות אירופה עד גיל 21 2021.

ב-9 בנובמבר 2020 זומן לסגל של הנבחרת הבוגרת לקראת משחק הידידות נגד שוודיה, לאחר שמספר שחקנים נדבקו בנגיף הקורונה. יומיים לאחר מכן ערך את הופעת הבכורה נגד שוודיה. ב-29 במרץ 2022 כבש שער בכורה בניצחון 0–3 על סרביה.

== תארים ==
ברונדבי
* אליפות דנמרק: 2020/2021

איינטרכט פרנקפורט
* הליגה האירופית: 2021/2022

== קישורים חיצוניים ==

==הערות שוליים==

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני ברונדבי
קטגוריה:כדורגלני איינטרכט פרנקפורט
קטגוריה:כדורגלני נאפולי
קטגוריה:כדורגלני אברטון
קטגוריה:כדורגלני נבחרת דנמרק
קטגוריה:כדורגלני מונדיאל 2022
קטגוריה:ספורטאים דנים בגרמניה
קטגוריה:ספורטאים דנים באנגליה
קטגוריה:ספורטאים דנים באיטליה
קטגוריה:דנים שנולדו ב-2000
דיק ורטליב

ריצ'רד הארווי ורטליב (באנגלית: Richard Harvey Vertlieb; 7 באוקטובר 1930 – 5 בדצמבר 2008) היה ג'נרל מנג'ר אמריקאי.<ref></ref><ref></ref>

==ביוגרפיה==
ורטליב נולד בלוס אנג'לס. הוא למד באוניברסיטת דרום קליפורניה ושירת בצבא ארצות הברית. הוא סייע לייסד את סיאטל סופרסוניקס והפך לג'נרל מנג'ר שלה.<ref></ref> הוא סייע גם בהקמת פורטלנד טרייל בלייזרס.

לאחר מכן עבר לגולדן סטייט ווריורס, זכה עימה באליפות בעונת 1974/1975 ואף זכה בתואר מנהל השנה ב-NBA.

בשנת 1977 חזר ורטליב לסיאטל ומונה לג'נרל מנג'ר הראשון של סיאטל מארינרס, קבוצת הבייסבול שזה עתה נוסדה בליגת ה-MLB.

לקראת עונת 1980/1981 מונה לג'נרל מנג'ר של אינדיאנה פייסרס.

בשנת 1995 שימש כיועץ עבור ונקובר גריזליס, במהלך ההתרחבות שלה לליגת ה-NBA.

בתפקידו האחרון היה מעורב בהקמת אמסטרדם אדמירלס מליגת ה-NFL Europe.

==קישורים חיצוניים==
* 

==הערות שוליים==

קטגוריה:בוגרי אוניברסיטת דרום קליפורניה
קטגוריה:מנהלי קבוצות ב-NBA
קטגוריה:אמריקאים שנולדו ב-1930
קטגוריה:אמריקאים שנפטרו ב-2008
חוזרים לפספוסים

חוזרים לפספוסים היא תוכנית אירוח קומית ישראלית בהנחיית יגאל שילון, שבמסגרתה מתארחים נמתחי התוכנית "פספוסים" וצופים במתיחות העבר בהן נמתחו. התוכנית שודרה החל מ-17 במרץ עד ה-2 בספטמבר 2022 ברשת 13 וכללה 20 פרקים.

== רקע ==
בפברואר 2022 פורסם שתעלה תוכנית בהנחיית יגאל שילון שתעסוק במתיחות ששודרו בתוכנית "פספוסים".<ref></ref>

ב-17 במרץ עלתה התוכנית לאוויר, והיא שודרה פעם בשבוע לאחר הסדרה "שנות ה-90" במשך 4 תוכניות. התוכנית עברה לימי שישי החל מ-13 במאי.

ב-4 במאי שודר ספיישל יום העצמאות של התוכנית.

== סקירת הסדרה ==

=== פרקים ===
{| class="wikitable plainrowheaders" style="text-align:center;"
! rowspan="2" scope="col" style="background:#176ABD; color:#fff;" |מספרפרק
! rowspan="2" scope="col" style="background:#176ABD; color:#fff;" |אורחים
! rowspan="2" scope="col" style="background:#176ABD; color:#fff;" |מקורי
! colspan="2" scope="col" style="background:#176ABD; color:#fff;" |נתוני צפייה
! rowspan="2" scope="col" style="background:#176ABD; color:#fff;" |מקור
|-
! scope="col" style="background:#176ABD; color:#fff;" |
! scope="col" style="background:#176ABD; color:#fff;" |
|-
|1
|
|
|8.7%
|233,000
|<ref></ref>
|-
|2
|
|
|6.6%
|178,000
|
|-
|3
|
|
|7.6%
|196,000
|
|-
|4
|יורם ארבל
|
|7.6%
|172,000
|
|-
|5
|
|
|4.6%
|127,000
|
|-
|6
|שלישיית מה קשור
|
|5.5%
|171,000
|
|-
|7
|
|
|4.9%
|132,000
|
|-
|8
|
|
|4.4%
|154,000
|
|-
|9
|
|
|3.6%
|92,000
|<ref></ref>
|-
|10
|
|
|4.2%
|117,000
|
|-
|11
|
|
|4.2%
|100,000
|<ref></ref>
|-
|12
|רולנדה וג'וליאן שגרן
|
|2.7%
|82,000
|
|-
|13
|
|
|4.8%
|132,000
|
|-
|14
|
|
|4.1%
|131,000
|
|-
|15
|
|
|3.4%
|93,000
|
|-
|16
|
|
|4.5%
|131,000
|
|-
|17
|
|
|3.4%
|109,000
|
|-
|18
|
|
|
|
|
|-
|19
|
|
|
|
|
|-
|20
|
|
|
|
|
|}

== פרסים ומועמדויות ==
{| class="wikitable"
! שנה
! טקס
! קטגוריה
! מועמדות
! תוצאה
|-
! rowspan="2" |2023
| rowspan="2" |לטלוויזיה לשנת 2022}}
|
|
|
|-
| 
|יגאל שילון
|
|}

== קישורים חיצוניים ==
* 
* 

==הערות שוליים ==

קטגוריה:תוכניות טלוויזיה ישראליות
קטגוריה:תוכניות מתיחות ישראליות
קטגוריה:תוכניות טלוויזיה ישראליות שעלו לשידור בשנת 2022
קטגוריה:רשת: תוכניות וסדרות
קטגוריה:תוכניות שצולמו באולפני הרצליה
נאוול מולינה

נאוול מולינה לוצ'רו (בספרדית: Nahuel Molina Lucero; נולד ב-6 באפריל 1998) הוא כדורגלן ארגנטינאי המשחק בעמדת המגן הימני באתלטיקו מדריד ובנבחרת ארגנטינה.

== קריירה ==
מולינה גדל במחלקת הנוער של בוקה ג'וניורס. ב-18 בפברואר 2016 הוא ערך את הופעת הבכורה שלו בקבוצה הבוגרת של המועדון במשחק הליגה נגד סן מרטין דה סן חואן.

בינואר 2018, הושאל לדפנסה וחוסטיסיה עד לסיום העונה.<ref></ref> בעונה שלאחר מכן הוא הושאל לרוסאריו סנטראל.

ב-15 בספטמבר 2020 חתם באודינזה מהסרייה א' בהעברה חופשית עד 2025. ב-3 בנובמבר הוא ערך את הופעת הבכורה בהפסד 0–1 לרומא. ב-25 באפריל 2021 הוא כבש שער בכורה בניצחון 2–4 על בנוונטו.

ב-28 ביולי 2022 חתם באתלטיקו מדריד תמורת 20 מיליון אירו. ב-15 באוגוסט ערך הופעת בכורה, בניצחון 0–3 על חטאפה.

מולינה ערך את הופעת הבכורה שלו בנבחרת ארגנטינה ב-3 ביוני 2021 במשחק מוקדמות מונדיאל 2022 נגד צ'ילה.

נכלל בסגל נבחרת ארגנטינה בטורניר מונדיאל 2022.

== תארים ==
נבחרת ארגנטינה
* קופה אמריקה: 2021
*גביע העולם: 2022
* הפיינליסימה: 2022

==קישורים חיצוניים==

==הערות שוליים==

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני דפנסה וחוסטיסיה
קטגוריה:כדורגלני רוסאריו סנטראל
קטגוריה:כדורגלני אודינזה
קטגוריה:כדורגלני אתלטיקו מדריד
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ארגנטינאים באיטליה
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1998
אלון מאירי

אלון מאירי במשחק כדורעף
אלון מאירי במשחק כדורעף
אלון מאירי (נולד ב-4 בספטמבר 2001) הוא שחקן כדורעף בליגת העל ובנבחרת ישראל בכדורעף בתפקיד מוסר. מגיל 15 ועד 18 למד והתאמן באקדמיה למצוינות בספורט שבמכון וינגייט.

==ראשית דרכו ==
אלון מאירי נולד ב-4 בספטמבר 2001 ביישוב ניל"י ליובל ושרית מאירי, מפיקה ובעלים של סוכנות לייצוג שחקנים ואמנים. לו אחות בוגרת ממנו ואח הצעיר.

בגיל 17 לוהק כשחקן צעיר לקומדיית המצבים הישראלית לילדים ונוער ששודרה בערוץ "זום" בשם "אמא מביכה", וכמו כן לוהק לפרסומת של בנק לאומי (Pepper).

כילד וכנער מתבגר שיחק כדורסל, כדורגל, למד שחייה, קפואירה, התעמלות קרקע, טניס שולחן והיפ-הופ. לתחום הכדורעף הגיע במקרה בכיתה ה' בבית הספר היסודי, כשרונית ארז, המורה שלו לחינוך גופני זיהתה את הפוטנציאל שלו ושלחה אותו למיונים לגיל הצעיר במכון וינגייט. מגיל 15 ועד 18 למד לבגרויות בבית החינוך המשותף חוף השרון שבשפיים, והתאמן באקדמיה למצוינות בספורט שבמכון וינגייט.

סיים שירות צבאי במסלול ספורטאי מצטיין, בתפקיד "מורה חייל".

==קריירה בספורט==
בין השנים 2015–2016 היה קפטן נבחרת ישראל בכדורעף (16U), ולקח חלק בטורניר באיטליה, בתפקיד קבלן כשחקן מועדון נוער מכבי תל אביב.

בין השנים 2017–2019 היה קפטן ושחקן בנבחרת האקדמיה למצוינות בספורט מטעם מכון ווינגייט, בתפקיד מוסר ראשון, כשחקן בסגל נבחרת ישראל (18U) והשתתף במוקדמות אליפות אירופה ברומניה. בנוסף, השתתף עם נבחרת ישראל בטורניר MEVZA בצ'כיה, כשחקן סגל (20U), ובמוקדמות אליפות אירופה ברוסיה.

בשנים 2018–2019 היה שחקן ליגת על, במועדון מכבי תל אביב, ובנוסף היה קפטן ושחקן נבחרת האקדמיה למצוינות בספורט מטעם מכון ווינגייט, וקפטן ושחקן נבחרת ישראל (U20).

שיחק בתפקיד מוסר ראשון, בשנים 2020–2021 במועדון הפועל מטה אשר עכו ובשנים 2021–2023 במועדון מכבי אשדוד. במקביל, היה שחקן סגל נבחרת ישראל (U22), במוקדמות אליפות אירופה באיטליה, בתפקיד מוסר ראשון.

בעונת 2023/24, משחק במועדון הפועל עירוני קריית אתא בתפקיד קפטן הקבוצה ומוסר ראשון.

בשנת 2020 סיים קורס מאמני כדורעף בווינגייט. בשנת 2021 כיהן גם כמאמן נבחרת הכדורעף הבית ספרית של נערות מקיף י"א, אשדוד.

ביולי 2022, זכה עם נבחרת ישראל בכדורעף במדליית זהב ב.

==קישורים חיצוניים==

* [https://www.saritloren.com/ourpeople/Alon-Meiri פרופיל של אלון מאירי], באתר Sarit & Loren Agency
* 
* 
* 
* 

==הערות שוליים==

קטגוריה:שחקני כדורעף ישראלים
קטגוריה:בוגרי בית החינוך המשותף חוף השרון
קטגוריה:בוגרי המכללה האקדמית בווינגייט
קטגוריה:מאמני כדורעף ישראלים
קטגוריה:ישראלים שנולדו ב-2001
אימות רב-שלבי

אימות רב-שלבי (באנגלית: Multi-factor authentication או בקיצור MFA) הוא סוג אימות אלקטרוני אשר משתמש בשתי דרכים או יותר על מנת לאפשר גישה לחשבון/מערכת, ותפקידו להגן מפני גישה של גורמים בלתי רצויים גם במידה ואחד או יותר מדרכי האימות כשלו<ref></ref><ref></ref><ref></ref>.

הפופולרי ביותר כיום הוא האימות הדו-שלבי (2FA), שבו פרטי המשתמש (איימייל, שם משתמש או סיסמה קבועה) הם האימות הראשוני, ולאחר מכן אימות משני על ידי סיסמה חד-פעמית שנשלחת לנייד, לאימייל, לאפליקציה או נוצרת במכשיר ייעודי כמו RSA SecurID או נמצאת ברשות הלקוח כרשימה מודפסת של סיסמאות חד פעמיות.

אימות רב שלבי חייב לערב את צד השרת ולא להיות תלוי אך ורק בצד הלקוח, כלומר אימות נכונות הפרטים או חלקם צריך להתרחש מול גורם חיצוני נפרד (אתר/מכשיר/אפליקציה/רשת סלולרית וכדומה). לדוגמה: במכשירים סלולרים חכמים אימות עם טביעת אצבע/זיהוי פנים אינו מהווה אימות רב שלבי בשל כך שהמכשיר מאחסן את פרטי ההתחברות הבסיסיים (כמו שם משתמש וסיסמה) מקומית ותו לא, ולכן כל עוד מידע מסוים לא מגיע/מאומת מול גורם חיצוני נפרד, מדובר על לא יותר מאשר מנהל סיסמאות.

== יתרונות ==
שימוש בשיטה זו מקשה באופן משמעותי על פריצה לחשבונות, שכן גם אם סיסמת המשתמש ידועה – גורם זדוני אינו מסוגל לקבל גישה לחשבון ללא הוכחה נוספת שהוא בעל החשבון<ref></ref>.

נוסף על כך, לעיתים מדובר בנוחות, לדוגמה באתרים ממשלתיים רבים ניתן להכניס ת.ז בלבד ולקבל הודעה עם סיסמת כניסה חד פעמית למכשיר הנייד מבלי לזכור סיסמאות בעל פה.

== חסרונות ==
ראשית, המשתמש עלול להינעל מחוץ לחשבון של עצמו אם לא הכין מראש קוד גיבוי לחשבונו (לדוגמה אם איבד גישה לאיימיל או לטלפון הנייד).

שנית, הליך זה אינו מגן אם המחשב או המכשיר נפרץ וממנו מקבלים גישה לכל החשבונות הנדרשים לכניסה.

שלישית, הליך זה אינו מגן מפני הנדסה חברתית.

== סוגי אימות ==
סוגי האימות שמערכות משתמשות בכדי לאמת זהות הם:
* משהו שאתה יודע – כמו שם משתמש וסיסמה, קוד כניסה קבוע וכדומה.
* משהו בבעלותך – מכשיר פיזי כמו מכשיר סלולרי שמייצר סיסמאות חד פעמיות.
* משהו שאתה – אמצעים ביומטרים כגון טביעת אצבע או זיהוי פנים.
אימות רב-שלבי משתמש בכמה סוגים במקביל, ואינו נשען רק על אחד מהם. 

דוגמאות לאימות רב-שלבי:

* משיכת כסף מכספומט. רק השילוב הנכון של כרטיס הכספומט (דבר שנמצא ברשות המשתמש) וקוד (משהו שהמשתמש יודע) מאפשר לבצע את העסקה<ref name=":0"></ref>.
* כניסה לאתר שדורשת שם משתמש וסיסמה (משהו שהמשתמש יודע) וגם קוד מספרי שנשלח לטלפון של המשתמש (דבר שנמצא ברשות המשתמש), שאותו המשתמש נדרש להזין בנוסף לסיסמה, כדי לקבל גישה לחשבון שלו<ref name=":0" />.

אמצעי נוסף לאימות רב-שלבי הוא אפליקציית אימות של צד שלישי (Authenticator). אפליקציה כזו מאפשרת אימות רב-שלבי בדרך כלל על ידי הצגת קוד שנוצר באופן אקראי בו המשתמש יכול להשתמש, במקום שליחת קוד ב-SMS לטלפון של המשתמש או שימוש בשיטה אחרת<ref></ref>.

==ראו גם==
* סיסמה
* מנהל סיסמאות

== הערות שוליים ==

קטגוריה:אבטחת מידע
זאוס (מארוול קומיקס)

זאוס (באנגלית: Zeus) הוא דמות בדיונית של אל המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Venus #5 מיוני 1949 ונוצרה על ידי הכותב סטן לי והמאייר ג'ק קירבי. הדמות מבוססת על זאוס מהמיתולוגיה היוונית.

זאוס הוא בנם הצעיר של קרונוס וריאה הטיטנים, ילדיהם של אל השמיים אורנוס והאלה הבכירה גאיה. אביו קרונוס עלה לגדולה בממד שהיה ידוע מאוחר יותר כאולימפוס אחרי שפצע אנושות את אביו אורנוס. על ערש דווי, אורנוס חזה כי אחד מילדיו של קרונוס יפיל אותו משלטונו, מה שהוביל לכך שקרונוס אכל את כל אחד מילדיו בזמן שנולדו. כשבנו השישי זאוס נולד בהר ליקאון שבארקאדיה, ריאה הערימה על קרונוס שיאכל אבן במקום את בנו. זאוס הפעוט הופקד בידי סבתו גאיה למשמורת, והוחבא במערות דיקטה שבגבעה האגאית בכרתים. שם הוא הגיע לבגרות והחל לתכנן את נקמתו בקרונוס. הוא ירד למעמקי טרטרוס ושחרר את אחיו ואחיותיו האדס, נפטון, הסטיה, הרה ודמטר, כמו גם שלושה קיקלופים, שלושה הקאטונכרים וענקים בעלי מאות ידיים. הקיקלופים העניקו לשלושת האלים את כלי נשקם הידועים – חזיז הרעם של זאוס, הקלשון של נפטון וקסדת האופל של האדס וכן לימדו את זאוס כיצד להשתמש בכוחות האנרגיה שלו.

זאוס הוביל את בני בריתו למלחמה בת עשר שנים נגד קרונוס והטיטנים. אחרי ניצחונו, הוא כלא את קרונוס ואת הטיטנים הזכרים בטרטרוס. הוא ואחיו האדס ונפטון הטילו פור לגבי מי ישא את נטל המנהיגות על האלים האולימפיים, על הממד שלהם ועל השמיים. הוא התחתן עם הרה, אך ניהל מערכות יחסים מרובות עם אלות ובנות תמותה, לזעמה של אשתו. כמה מהילדים שנולדו לאותם איחודים היו אלים והצטרפו לפנתיאון האלים, בעוד אחרים היו בני תמותה כמו הלנה מטרויה והרקולס (שמאוחר יותר הפך לאל).

את דמותו של זאוס בסרט היקום הקולנועי של מארוול "תור: אהבה ורעם" מגלם השחקן ראסל קרואו.

== קישורים חיצוניים ==
* [https://www.marvel.com/characters/zeus/in-comics דף הדמות] באתר הרשמי של מארוול קומיקס
* [https://marvel.fandom.com/wiki/Zeus דף הדמות] בפרויקט פאנדום של מארוול קומיקס

==הערות שוליים==

קטגוריה:גיבורי-על במארוול קומיקס
קטגוריה:תור
יחסי טאיוואן–מיאנמר

יחסי טאיוואן–מיאנמר הם יחסי החוץ בין הרפובליקה הסינית לרפובליקה של איחוד מיאנמר. אין יחסים רשמיים בין שתי המדינות, שכן מיאנמר מכירה רק ברפובליקה העממית של סין<ref></ref>.

==היסטוריה==
ב-8 ביוני 1950 הכירה מיאנמר ברפובליקה העממית של סין כממשלה הלגיטימית היחידה בסין
בשנת 1949, לאחר סיום מלחמת האזרחים הסינית, כמה מחיילי הקוומינטנג ברחו מסין וכבשו מעוז בצפון תאילנד ובמיאנמר בתמיכת ארצות הברית. בתמיכת סין העממית, מיאנמר האשימה את הרפובליקה הסינית ב"פלישה" למיאנמר, והגישה תלונה לאומות המאוחדות. לאחר משא ומתן ממושך, כל חיילי הקוומינטנג במיאנמר נשלחו לצפון תאילנד. חיילי קוומינטנג עזרו לתאילנד להילחם במורדים קומוניסטים ומנעו מהפכת שמאל בתאילנד, מה שגרם לראמה התשיעי, מלך תאילנד, לתת אישור מיוחד לחיילי הקוומינטנג להישאר בתאילנד, אך חלקם עזבו לטאיוואן.

==יחסים כלכליים==
===חקלאות===
תאגיד Known-You Seed Corporation, שבסיסו בטאיוואן שהוקם בשנת 1968, עבר לשוק מיאנמר בשנת 1994. בשנת 1996, הוא החל לשתף פעולה עם משרד החקלאות וההשקיה של מיאנמר, שייסד בית ספר חקלאי בדרום מיאנמר. המוצר המיובא ביותר על ידי החברה הוא אבטיח<ref></ref>.

===תחבורה===
צ'יינה איירליינס מציעה טיסות מנמל התעופה הבין-לאומי טאויואן לנמל התעופה הבינלאומי יאנגון<ref></ref>.

==נציגויות דיפלומטיות==
* בהיעדר יחסים דיפלומטיים רשמיים, למיאנמר יש נציגות בטאיפיי הידועה בשם משרד הסחר של הרפובליקה של האיחוד של מיאנמר בטאיפיי<ref>[http://www.mofa.gov.tw/EnMobile/OfficesInROC_NoDiplomatic_Detail.aspx?s=3DE11E74CBD6C44E Myanmar Trade Office, the Republic of the Union of Myanmar], Ministry of Foreign Affairs (Republic of China)</ref>, המופעלת על ידי משרד המסחר של המדינה, שהוקמה ביוני 2015<ref name="The China Post">[http://www.chinapost.com.tw/taiwan/national/national-news/2015/06/25/439156/Myanmar-opens.htm Myanmar opens trade office in Taiwan in bid to boost ties], The China Post, June 25, 2015</ref>.
* לטאיוואן אין כיום נציגות בנייפידאו, כאשר ענייני מיאנמר מטופלים על ידי המשרד לכלכלה ותרבות של טאיפיי בבנגקוק, תאילנד. עם זאת, המועצה לפיתוח סחר חיצוני של טאיוואן הקימה משלחת סחר ביאנגון בנובמבר 2013.

==הערות שוליים==
ג'וזף מגווייר

ג'וזף מגווייר (באנגלית: Joseph Maguire; נולד ב-14 באוגוסט 1951) הוא קצין בצי ארצות הברית שלאחר פרישה כיהן כמנהל המרכז הלאומי למלחמה בטרור וראש המודיעין הלאומי בפועל בתקופת דונלד טראמפ.

==ביוגרפיה==
ג'וזף מגווייר נולד וגדל בברוקלין. בשנת 1974 הוא סיים קולג' במנהטן וקיבל תואר ראשון במדעים. לאחר סיום הלימודים הוא התגייס לצי ארצות הברית בו שירת בעיקר בפיקוד הלוחמה המיוחדת של צי ארצות הברית. הוא סיים קורס הניכה בשנת 1977. בשנת 1982 הוא התחיל לשרת בצוות-2 של אריות הים. בשנים 1992–1994 פיקד על הצוות. בשנים 1994–1995 מקווייר עבד באוניברסיטת הרווארד. לאחר סיום פרק זה הוא חזר לשרות ובשנים 1999–2001 היה סגן מפקד פיקוד הלוחמה המיוחדת של צי ארצות הברית. בשנת 2004 התמנה מגווייר למפקד הפיקוד במקום אלברט קאלנד. מגווייר סיים את התפקיד בשנת 2007 ומונה לסגן מפקד המרכז הלאומי למלחמה בטרור לנושאים תכנון אסטרטגי-אופרטיבי.

בשנת 2010 הוא פרש משרות בדרגת תת אדמירל (גנרל שלוש כוכבים). במהלך שרותו הוא קיבל את מדליית השירות המצוין של הצי, מדליית השירות העילאי של מחלקת ההגנה (פעמיים), לגיון ההצטיינות (פעמיים), מדליית השירות הראוי לשבח של מחלקת ההגנה, מדליית השירות הראוי לשבח (פעמיים) ועיטורים רבים נוספים.

לאחר פרישה מהשרות מגווייר עסק בייעוץ לחברות שונות.

בשנת 2018 דונלד טראמפ מינה את מגווייר למנהל המרכז הלאומי למלחמה בטרור. בדצמבר 2018 המינוי אושר ב.

ב-8 באוגוסט 2019 טראמפ הכריז שמגווייר ימונה לתפקיד ראש המודיעין הלאומי בפועל. זאת בעקבות התפטרותו של דן קואטס. בספטמבר 2019 נודע לוועדה של בית הנבחרים שמגווייר לא קידם טיפול בתלונה אנונימית בהקשר לשיחה בין טראמפ לוולודימיר זלנסקי, במהלכה טראמפ לכאורה הבטיח דברים לזלנסקי, על מנת לקדם חקירת האשמות שחיתות כנגד משפחתו של ג'ו ביידן, יריב פוליטי של טראמפ. הממשל ניסה למנוע הופעה של מגווייר מפני הוועדה שחקרה את פרשת טראמפ–אוקראינה. בסופו של דבר הוא העיד וקיבל חופש במסירת מידע. הוא הצהיר שפעל כשורה.

בפברואר 2020 טראמפ נזף במגווייר על כך שעובדיו דיווחו לחברי ועדת הקונגרס שלדעתם רוסיה ככל הנראה התערבה לטובת טראמפ בבחירות. ב-21 בפברואר 2020 מגווייר התפטר ובמקומו מונה ריצ'רד גרנל.

==קישורים חיצוניים==

* [https://www.c-span.org/person/?1023094/JosephMaguire מאמרים על מגווייר]

==הערות שוליים==

קטגוריה:לוחמי אריות הים
קטגוריה:בוגרי מכללת מנהטן
קטגוריה:ראשי המודיעין הלאומי של ארצות הברית
קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:אמריקאים שנולדו ב-1951